
Obrazovanje - priullegija bogatih 



Istraživanja pokazuju da visoko 
obrazovanje postaje dostupno sa- 
mo deci iz više i srednje klase, 
dok se deca iz radničkih, seoskih, 
kao i romskih porodica sve više 
potiskuje sa fakulteta. Naime, u 
našem visokom školstvu postoji 
čitav niz mera koje iz godine u go- 
dinu sve više otežavaju onima iz 
siromašnijih slojeva upis i ostanak 
na fakutetima - paprene školarine, 


čije je povećanje najavljeno za 
narednu akademsku godinu, za- 
tim plaćanje raznih taksa, nedo- 
voljno mesta u studentskim do- 
movima, skupe knjige potrebne 
za savladavanje gradiva, kao i sve 
stroži kriterijumi za zadržavanje 
mesta na budžetu. 

Težeći da zadrži svoju društvenu 
moć tako što će pored kapitala 
preneti i druge društvene privi- 


legije na svoje potomke, elita te- 
ži da uspostavi i kontrolu nad vi- 
sokim obrazovanjem. Stoga nije 
čudno što deca direktora i bankara 
češće i lakše postaju i sama direk- 
tori ili bankari. Retke pojedince 
iz radničkih porodica koji se do- 
kopaju visokog obrazovanja sis- 
tem će pokušati da nauči da s 
prezirom gledaju na pripadnike 
svoje nekadašnje klase i da više 
nisu jednaki sa ,,lenjivcima“ iz 
seljačkih i radničkih porodica. 
Tako viša klasa namerava da se 
samoodrži. Zato mora biti jasno 
da borba za besplatno i svima do- 
stupno obrazovanje predstavlja 
važno polje šire borbe za slobodno 
društvo lišeno svakog oblika mo- 
ći, u kome će svi biti ravnopravni. 
Takvu borbu moraju povesti deca 
radnika i seljaka. 


Legalizovanje rada na crno 

Izmene Zakona o radu predviđaju 
mogućnost osnivanja agencija za 
privremeno zapošljavanje radnika, 
rekla je Radmila Bukumirić - 
Katić, pomoćnica ministra rada i 
socijalnih pitanja. Prema njenim 
rečima, za ovo se najviše zalažu 
predstavnici Saveta stranih in- 
vestitora. Sada naše tržište rada 
predstavlja rizik za investiranje, 
tako da je neophodno da se rad- 
nici kod poslodavaca angažuju po 
potrebi, za određeni broj dana, 
sati, namenski. Preduzetnici pri 
tom nemaju obavezu da prijavljuju 
ovakva lica, već da samo plate 
satnicu prema određenoj tarifi, 
a nemaju strah od inspekcije i 
visokih kazni zbog rada na crno - 
rekla je Katić - Bukumirić. 


Statistika gladi u Srbiji 

U Srbiji se godišnje potroši četiri 
kilograma goveđeg mesa, a u EU 
16,9 kg - kaže Vojislav Stanković 
iz Privredne komore Srbije. 
Svinjetine potrošimo 17,3 kg, a 
EU po 45,3 kg. Manja je razlika u 
živinskom mesu, kod nas 17,2 kg 
godišnje po stanovnku, a u Evropi 
23 kg. Kravljeg mleka popijemo 
po 57,8 litara, a Evropljani po 90,4 
litra. Potrošnja putera u Srbiji je 
200 grama godišnje po stanovniku, 
a u EU po 4,2 kilograma. U Srbiji 
se čak 43,2 odsto mesečnih 
primanja troši na hranu. Nigde u 
EU nije tako. Tamo u proseku 18 
odsto primanja domaćinstva ide 
na hranu. U Makedoniji su cene 
oko 12 odsto niže od naših, a u 
Bugarskoj za oko dva odsto... 


Nije nezakonito 

Porodilje u Srbiji žive u strahu da 
li će ih dočekati staro radno mesto 
kada „zatvore bolovanje“. Mini- 
starstvo rada je pre šest meseci dalo 
preporuku poslodavcima da ne ot- 
puštaju trudnice, ali poslodavci, na- 
ravno, otpuštaju trudnice po isteku 
ugovora o radu. Otpuštanje trudni- 
ca nije čak ni nezakonito, jer se nji- 
me bavi samo preporuka. A gazde 
gledaju samo kako da uštede, za 
ljudski život njih nije briga. Problem, 
međutim, nije samo u otkazima već 
i u plaćanju porodiljskih naknada 
i bolovanja. Iako se među ovim že- 
nama čuje da im plate često kasne i 
po nekoliko meseci, u Republičkom 
fondu za zdravstveno osiguranje i 
Ministarstvu rada tvrde da su isplate 
,,redovne“. 


“NERED JE DETE AUTORITETA I PRISILE. SL0B0DA JE MAJKA REDA” (Aleksandar Berkman) 










Preporučujemo film 


ZAGREBIDUBUE 



Pojačan nadzor i represiia 
nad radnicima Francuske 



Uvidevši da više ne može da kontroliše i umiruje 
radnike posredstvom birokrata iz svojih žutih sindika- 
ta, francuska država je taj posao prepustila policijskim 
tajnim službama 


SUCELJAVANJE METALSKIH RADNIKA I PRIPADNIKA ZANDARMERIJE 


Francuske vlasti naredile su mobili- 
zaciju tajnih službi i policije kako bi 
špijunirale radnike umešane u bor- 
bu protiv otpuštanja i zatvaranja fab- 
rika. Policijska obaveštajna služba 
Francuske je krajem prošlog meseca 
dobila naređenje da detaljno ispita 
i prati situaciju i razvoj događaja u 
onim fabrikama i firmama u kojima 
preti izbijanje radničkih nemira usled 
zatvaranja ili gubitka radnih mesta. 
Naređeno im je da pažljivo prate rad- 
ničke aktivnosti, posebno one koje 
bi se mogle odraziti na proizvodnju 
u slučaju radikalizacije sukoba. ,,U 
situaciji ekonomskog pada važno je da 
se drže pod kontrolom osetljiva pre- 
duzeća i sektori”, stoji u naredbi. 
Manuel Vals, francuski ministar unu- 
trašnjih poslova, izjavio je da je polici- 
ja u stanju potpune pripravnosti radi 
nadziranja rastućeg nezadovoljstva i 
nemira među radnicima. „Ozlojeđe- 
nost prema društvu je ovde prisutna 
već godinama, zajedno s ostalim po- 
sledicama ekonomske i finansijske kri- 
ze - nezaposlenošću, siromaštvom i 
otkazima”, izjavio je Vals, dodavši da su 
ove mere „neophodne” zbog rizika od 
„socijalnog kolapsa i eksplozije”. Vals je 
izdao naredbu policiji da prati situaciju 
u kompanijama u kojima se radnici bo- 
re kako bi zadržali posao, među kojima 
se posebno ističe „Pežo Sitroen” (koji je 
najavio ukidanje 8.000 radnih mesta 
tokom sledeće tri godine), „Reno” (ko- 
ji planira da ukine 7.500 radnih me- 
sta), ,,Goodyear”, rafinerija „Petroplus”, 


železara „Arselor Mital Floranž” i 
druge. Posebno je zanimljivo to što je 
Vals sasvim ispravno zapazio da rad- 
nička borba više neće moći da bude 
ublažavana i kontrolisana od strane 
birokratije postojećih žutih sindikata, 
budući da su „legalni” sindikati uveli- 
ko diskreditovani u očima radnika 
zbog izostanka ikakve namere da se 
bore protiv mera štednje nametnutih 
od strane vlasti. 

U brojnim fabrikama trenutno su 
zaposleni pripadnici privatnog obez- 
beđenja čiji je zadatak da spreče akcije 
solidarnosti među radnicima ukoliko 
do njih dođe, budući da je pre oko dve 
nedelje oko 150.000 radnika izašlo na 
ulice Pariza i drugih gradova kako bi 
iskalili gnev prema merama štednje 
predsednika Fransoa Holanda. 

Jasno je da se Francuska pohcija neće 
zadovoljiti samo nadziranjem radnika. 
Podsećamo da se više od 1.500 radni- 
ka železare „Arselor Mital” pre dese- 
tak dana okupilo ispred Evropskog 
parlamenta u Strazburu protestujući 
protiv zatvaranja pogona u Belgiji, 
Luksemburgu i Francuskoj. Specijal- 
na policija je tad onemogućila pristup 
zgradi parlamenta blokadom svih ulica 
u rejonu od 300 metara oko parlamen- 
ta, tako da kolona demonstranata nije 
mogla da prođe tim delom grada, niti je 
njihovo skandiranje moglo da uznemi- 
ri birokrate u zgradi parlamenta. Neki 
od ogorčenih radnika pokušali su da 
se probiju, ali ih je dočekao policijski 
suzavac. 


The Dav After (1983) 

Na primeru gradića 
Lorensa u istočnom 
Kanzasu (koji se inače 
nalazi tačno na sredi- 
ni SAD, dakle u sred 
ničega) pokazano je 
kakve bi bile posledice 
nuklearnog rata. Film 
obuhvata i narastanje 
tenzije između SAD 
i Sovjetskog saveza, 
početak rata i kratak 
period od par nedelja nakon razmene ce- 
lokupnih nuklearnih arsenala. Na početku 
filma svi pojedinci čije sudbine pratimo su u 
neverici, misle da ipak neće doći do rata, da 
,,oni gore“ neće dozvoliti da do toga dođe... 
Međutim kada rakete polete, nastupaju užas, 
šok i očaj, i kako bi Doroti rekla: „Toto, čini 
mi se da više nismo u Kanzasu“... 

Threads (1984) 

Britanski film o nu- 
klearnom ratu, po 
mnogo čemu sličan 
filmu The Day After, 
ali bolji. Osim ličnih 
priča koje su dosta 
razrađene, u filmu 
se govori i o širem 
društvenom planu. Na 
primer korišćeni su 
pravi snimci uputstava 
„Protect and Survive tc koje je Britanska 
vlada pripremila za postupanje u slučaju 
nuklearnog rata (ova uputstva se mogu 
pogledati na internetu). Štaviše u filmu 
ljudi pokušavaju da se zaštite i ponašaju na 
načine opisane u ovim uputstvima, sa ka- 
tastrofalnim posledicama. Takođe je dato i 
dosta statističkih podataka i predviđanja za 
slučaj opšteg nuklearnog rata, a prikazani su 
i pokušaji prilagođavanja državnog aparata 
novonastaloj situaciji, čega nema u filmu 
The Day After. I vremenski period koji je 
pokriven je duži, jer se na kraju govori i o 
stanju jednu deceniju nakon rata. 

Сопиоу 11978) 

Kamiondžije formi- 
raju protestni kon- 
voj da bi skrenuli 
pažnju na policijsko 
maltretiranje i po- 
držali kolegu koji je 
pretučen u policij- 
skom pritvoru. 

Direktnu akciju možete nabaviti na sledećm mestima: 


BEOGRAD: Knjižare BARABA, PLATO i 
BEOPOLIS; Kafići BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
NUBLU i MALAVELIKAKNJIGA. 

_ _ J 
















AKTUELNO 

Uništavanje industrije, 
nezaposlenost i strani investitori... 



Zaposleni i nezaposleni moraju solidarno i odlučno 
da se suprotstave gazdama kako bi sprečili njihovo 
manipulisanje „rezervnom armijom rada". Kraće 
radno vreme će omogućiti da nema nezaposlenih, 
bez otpuštanja ili smanjenja plata onih koji rade - 
to moraju biti zahtevi svih progresivnih radničkih 
organizacija. 


Ratovi, sankcije i bombardova- 
nje devedesetih su, veoma često, 
korišćeni od strane vladajuće kla- 
se kako bi se opravdao dramati- 
čan raspad industrije kod nas. 
Naravno, namerno izostavljajući 
da napomenu da je rat služio 
upravo za „prvobitnu akumulaci- 
ju kapitala” i stvaranje nove vla- 
dajuće klase - ratnih profitera i 
kriminalaca koji kroje život ovog 

Daliste 
znali q 

...da je globalna bankarska 
grupacija Goldman Saks, pri- 
likom pada berze 2008. godine, 
napravila profit od 20,8 mili- 
jardi dolara direktno izvlačeći 

novac iz penzionih fondova? 

Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 


društva od kada su ga uzjahali preko 
leševa stotina hiljada ljudi. No, no- 
vi podaci potvrđuju da sistematsko 
uništavanje industrije, koje za cilj 
ima prilagođavanje Srbije poziciji 
koja joj je dodeljena u svetskom 
sistemu - poziciji periferne eko- 
nomije kapitalističkog poretka - 
nije zaustavljeno nakon promena 
2000 godine. Naprotiv, prema ne- 
davno objavljenim podacima, u po- 
slednjoj deceniji Srbija je izgubila 
350 hiljada industrijskih radnika! 
To je proizvod njihove privatizacije, 
njihove tranzicije, i njihovog puta 
ka boljoj budućnosti u Evropskoj 
uniji i NATO-u. 

Cinjenica da za svako novo 
radno mesto konkuriše i po ne- 
koliko desetina, pa čak i stotina, 
nezaposlenih omogućava gazdama 
da se na najbrutalniji način opho- 
de prema radničkim potrebama, 
ucenjujući nas pričama o tome da je 
svako od nas zamenjiv, i da mnogo 
drugih čeka da popuni upražnje- 
no radno mesto. To, naravno, 
nije daleko od istine - u jednoj se 


skrobari, za posao u privatnom 
preduzeću koje je trebalo da 
zaposli 150 radnika, prijavilo 
oko 3.000 nezaposlenih! Upravo 
je zato potrebno organizovati 
i zaposlene i nezaposlene, 
kako bi radničke organizacije 
imale snagu da se solidarno i 
odlučno suprotstave gazdama i 
da spreče njihovo manipulisanje 
„rezervnom armijom rada”. 
Kraće radno vreme će omogući- 
ti da nema nezaposlenih, bez ot- 
puštanja ili smanjenja plata onih 
koji rade - to moraju biti zahtevi 
svih progresivnih radničkih 
organizacija. 

Laž o stranim investitorima 
koji će pokrenuti proizvodnju 
se ponavlja već decenijama, a 
potrebno je samo pogledati ka- 
ko su „strani investitori” (šifra za 
kapitalističke derikože iz drugih 
krajeva sveta) pomogli dru- 
gim zemljama istočnog bloka 
nakon otvaranja njihovih tržišta, 
i stupanja u proces „tranzicije”. 
Fabrike koje su pokrenute služile 
su kao korak ka potpunom 
preseljavanju industrije na glo- 
balni istok. Radnici su dobijali 
priliku da se međusobno biju i 
nadmeću za poslove u firmama 
koje su trajale samo nekoliko go- 
dina, a zatim su nastavile svoje 
preseljavanje u regione u kojima 
je radna snaga plaćena još manje. 
Takav je slučaj bio sa železarom 
u Smederevu, a takav će biti 
slučaj, više je nego očigledno, i sa 
drugim ,,maštovitim“ načinima za 
izlazak iz krize koje nam plasira- 
ju političari. 

Radnici i radnice u Srbiji treba 
da se ugledaju na braću i sestre na 
Balkanu i u čitavom svetu. Hra- 
bri bugarski narod je masovnim 
i nasilnim protestima protiv po- 
većanja cena struje i mera štednje 
naterao vladu Bojka Borisova da 
podnese ostavku. Naravno, pad 
vlade je samo početak. Da bi se 
sprečila globalna kapitalistička 
pljačka, potrebno je da se 
odlučnom borbom, masovnim 
demonstracijama i štrajkovima 
obori čitav lopovski poredak. 

Ognjen Rašković 














U Grčkoj је juče organizovan prvi 
generalni 24-časovni štrajk ove go- 
dine, koji je paralisao zemlju, a u 
Atini je došlo do sukoba policije i 
demonstranata. Zasad nema izveštaja 
o hapšenjima i povređenima. U 
centru Atine se okupilo oko 40.000 
ljudi, koji su u dve protestne kolone 
krenuli ka zgradi parlamenta. Policija 
je ispaljivala suzavac tokom sukoba sa 
grupama mladiča, koji su na policiju 
bacali kamenice i flaše. U Solunu je na 
ulice izašlo oko 17.000 demonstranata, 
a žestokih uličnih sukoba bilo je i u 
Heraklionu na Kritu. 

Prvi generalni 24-časovni štrajk ove 
godine obustavio je domaće letove, 
feriboti su ostali u lukama, vozovi nisu 
saobraćali, nisu radile javne službe, 
kao ni državne škole i poreske službe. 
U bolnicama su dežurale samo hitne 
službe, sudovi nisu radili pošto su 
štrajkovali i advokati. Bili su zatvore- 
ni čak i lokalni marketi, a štrajku su se 
pridružili i lekari i doktori u privatnim 
ordinacijama. 


Velike demonstracije u Bugarskoj 

Više desetina hiljada demonstranata 
žestoko je protestovalo 18. februara na 
ulicama Bugarske protiv desničarske 
vlade premijera Bojka Borisova. 
Nakon što su stigli pred zgradu 
parlamenta, demonstranti su se su- 
kobili s interventnom policijom, a 
nekoliko prozora na zgradi je razbijeno 
kamenjem. 

„Đankov je otišao, red je na Bojka”, rek- 
la je jedna demonstrantkinja misleći na 
ministra finansija koji je podneo ostav- 
ku prošle nedelje, kada su počeli veliki 
protesti protiv cena električne energije. 
Protesti su organizovani u gotovo svim 
većim gradovima širom zemlje. U gradu 
Varna, na obali Crnog mora, okupilo se 
takođe nekoliko hiljada demonstranata. 
Poslednje informacije govore kako je 11 
osoba povređeno u sukobima u Sofiji. 
Ispred gradske skupštine u Varni 36- 
godišnji muškarac polio se benzinom i 
zapalio. U ponedeljak se takođe jedan 
muškarac zapalio u gradu Veliko Trnovo 
i umro od težine povreda. Upravo sa- 


znajemo da je vlada Bugarske podnela 
ostavku. Bojko Borisov, bivši telohrani- 
telj, došao je na vlast 2009. najavljujući 
da će „iskoreniti korupciju” i „povećati 
standard građana”. 

Španija: Protesti protiv prinudnog 
iseljavanja izstanova 

Platforma žrtava iseljavanja i organizaci- 
ja „Stop deložacijama” su, pod sloga- 
nom ,,Za pravo na stanovanje - Protiv 
finansijskog genocida!” prošle subote 
organizovali proteste u svim većim 
gradovima Španije. 

U Španiji se u proseku sprovede 526 de- 
ložacijadnevno. Budućidasuseu2012. de- 
ložacije uvećale za 15% u odnosu na 2011. 
narod Španije je shvatio ozbiljnost situaci- 
je, i od vlade traži ostanak u domovima, 
kao i odloženo plaćanje dugova. Banke su 
naravno neumoljive i sigurno će izvršiti 
veliki pritisak na zakonodavnu vlast da 
ne popusti. Španski mediji učestalo pišu o 
pojedincima, ali i celim porodicama, koji 
su sebi oduzeli život jer više nisu mogli da 
otplaćuju stambene kredite. 


Centar za liberterske studije predstavlja: 

R. Roker: Metode anarhosindikalizma 

Ova brošura sadrži dve celine - Rokerov tekst 
u kome se izlažu metode anarhosindikali- 
zma i njihov praktični značaj, i nekoliko 
izveštaja iz 1987. i 2004. o zbivanjima u 
španskim brodogradilištima u kojima su 
anarhosindikalisti u praksi primenjivali ove 
metode. 




TRG SINTAGMA U ATINI, 20. FEBRUARA 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IWA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Milan Lukić, Slobodan Stamenčić, Ratibor Trivunac, Tadej 
Kurepa i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 

































